# eelnõu

## NARVA LINNAVALITSUS

#### K O R R A L D U S

Narva \_\_\_.01.2018.a nr \_\_\_\_\_

**Narva Linnavalitsuse 28.06.2017 korralduse nr 606-k**

**„Spetsialistidele ettenähtud korterite nimekirja kehtestamine“ muutmine**

**I. ASJAOLUD JA MENETLUSE KÄIK**

Narva Linnavalitsuse 28.06.2017 korraldusega nr 606-k on kinnitatud spetsialistidele ettenähtud korterite nimekiri.

Eelnimetatud korterite hulka kuulub ka kolmetoaline korter aadressil Narva linn, Kooli põik 2A-3 (endine aadress 1.Kooli põik 2A-3), üldpinnaga 83,9 m2.

Nimetatud korterit kasutas kümme aasta jooksul munitsipaaleluruumi üürilepingu alusel linna saabunud spetsialist koos perega. 29.12.2017 vabanes korter seoses üürilepingu ülesütlemisega üürniku algatusel.

Narvas Kooli põik 2A-3 asuva korteri edasise käsutamise küsimus oli arutusel Narva Linnavalitsuse eluasemekomisjoni 14.12.2017 koosolekul, kus otsustati soovitada Narva Linnavalitsusel arvata kõnealune korteriomand spetsialistidele ettenähtud korterite nimekirjast välja ning kasutada seda munitsipaalkorterite üürimist taotlevate isikutele kehtestatud korras üürile andmiseks.

**II. ÕIGUSLIKUD ALUSED**

2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.

2.2 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

##### III. OTSUS

Arvata Narva Linnavalitsuse 28.06.2017 korraldusega nr 606-k „Spetsialistidele ettenähtud korterite nimekirja kehtestamine“ kinnitatud korterite nimekirjast välja Narva linnas asuv munitsipaalkorter aadressil 1. Kooli põik 2A – 3.

**IV. RAKENDUSSÄTTED**

* 1. Narva Linnakantseleil teha korraldus teatavaks Narva Linnavalitsuse Linnamajandusametile ja SA-le Narva Linnaelamu.
  2. Korraldus jõustub seadusega sätestatud korras.
  3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Tarmo Tammiste

Linnapea Ants Liimets

Linnasekretär